PROEN วิ่งเกือบ 4% หลังคว้างานใหม่กว่า 343 ลบ.
PROEN วิ่งเกือบ 4% ราคาแตะ 7.05 บ. ด้วยมูลค่าซื้อขาย 24.89 ลบ. หลังคว้างานติดตั้งวัสดุอุปกรณ์ระบบ M&E รถไฟฟ้า 2 โครงการ มูลค่ากว่า 343 ลบ.
PROEN วิ่งเกือบ 4% ราคาแตะ 7.05 บ. หลังคว้างานติดตั้งวัสดุอุปกรณ์ระบบ M&E รถไฟฟ้า 2 โครงการ มูลค่ากว่า 343 ลบ.
25 ส.ค. 2564

ผู้สื่อข่าวรายงานว่า ราคาหุ้น บริษัท โปรเอ็น คอร์ป จำกัด (มหาชน) หรือ PROEN ล่าสุด ณ เวลา 15.02 น. อยู่ที่ 7.05 บาท บวก 0.25 บาท หรือ 3.68% สูงสุดที่ 7.10 บาท ต่ำสุดที่ 6.80 บาท ด้วยมูลค่าซื้อขาย 24.89 ล้านบาท

ทั้งนี้  ราคาหุ้น PROEN ปรับตัวขึ้น หลังบริษัทฯ แจ้งลงนามสัญญาซื้อขายกับบริษัท อัลฟ่า อิเล็คทริค เอ็นจิเนียริ่ง จำกัด “เป็นผู้ซื้อ” และบริษัทฯ เป็นผู้รับจ้างงานเหมาติดตั้งวัสดุอุปกรณ์ของระบบรถไฟฟ้า (M&amp;E: Mechanicalsystem and Electricalsystem) สําหรับ Station จำนวน 2 โครงการ มูลค่ารวมประมาณ 343.55 ล้านบาท คือ โครงการรถไฟฟ้าสายสีชมพู มูลค่าโครงการรวมประมาณ 192.33 ล้านบาท (ไม่รวมภาษีมูลค่าเพิ่ม) และโครงการรถไฟฟ้าสายสีเหลือง มูลค่าโครงการรวมประมาณ 151.22  ล้านบาท (ไม่รวมภาษีมูลค่าเพิ่ม)